CELEX: 62016TN0730
Language: et
Date: 2016-10-13 00:00:00
Title: Kohtuasi T-730/16: 13. oktoobril 2016 esitatud hagi – Espírito Santo Financial Group versus Euroopa Keskpank

12.12.2016   
            
            
               ET
            
            
               Euroopa Liidu Teataja
            
            
               C 462/35
            
         13. oktoobril 2016 esitatud hagi – Espírito Santo Financial Group versus Euroopa Keskpank
   (Kohtuasi T-730/16)
   (2016/C 462/45)
   Kohtumenetluse keel: inglise
   
      Pooled
   
   
      Hageja: Espírito Santo Financial Group SA (Luxembourg, Luksemburg) (esindajad: advokaadid: R. Oliveira ja S. Estima Martins)
   
      Kostja: Euroopa Keskpank (EKP)
   
      Nõuded
   
   Hageja palub Üldkohtul:
   
               —
            
            
               tühistada Euroopa Keskpanga (EKP) 31. augusti 2016. aasta otsus, mille alus on otsus EKP/2004/3 ja millega ei võimaldatud täielikult tutvuda EKP 1. augusti 2014. aasta otsusega, millega eurosüsteemi rahapoliitikas peatati Banco Espírito Santo S.A. osapoole seisund ning kohustati kõnealust panka täielikult tagastama kogu oma võla eurosüsteemile, ega kõigi nende EKP organite valduses olevate dokumentide või otsustega;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, et vaidlustatud otsus, millega ei antud luba tutvuda soovitud teabega EKP nõukogu otsustes, tuleb tühistada põhjusel, et vaidlustatud otsuses on rikutud põhjendamiskohustust.
            
         
               2.
            
            
               Teine väide, et vaidlustatud otsus, millega ei antud luba tutvuda soovitud teabega EKP nõukogu otsustes, tuleb tühistada põhjusel, et sellega tõlgendati valesti ja seega rikuti otsuse EKP/2004/3 artikli 4 lõike 1 punkti a esimest, teist ja seitsmendat taanet.
            
         
               3.
            
            
               Kolmas väide, et vaidlustatud otsus, millega ei antud luba tutvuda lisateabega EKP juhatuse ettepanekutes, tuleb tühistada põhjusel, et vaidlustatud otsuses on rikutud põhjendamiskohustust.
            
         
               4.
            
            
               Neljas väide, et vaidlustatud otsus, millega ei antud luba tutvuda lisateabega EKP juhatuse ettepanekutes, tuleb tühistada põhjusel, et sellega tõlgendati valesti ja seega rikuti otsuse EKP/2004/3 artikli 4 lõike 1 punkti a teist ja seitsmendat taanet.
            
         
               5.
            
            
               Viies väide, et vaidlustatud otsus, millega ei antud luba tutvuda lisateabega EKP juhatuse ettepanekutes, tuleb tühistada põhjusel, et sellega tõlgendati valesti ja seega rikuti otsuse EKP/2004/3 artikli 4 lõike 2 esimest taanet.
            
         
               6.
            
            
               Kuues väide, et vaidlustatud otsus, millega ei antud luba tutvuda lisateabega EKP juhatuse ettepanekutes, tuleb tühistada põhjusel, et sellega tõlgendati valesti ja seega rikuti otsuse EKP/2004/3 artikli 4 lõiget 3.